น้องใหม่ไฟแรง SAK พุ่งต่อ 17% โบรกฯ ฟันธงปี 64-65 กำไรโตแกร่ง!
น้องใหม่ไฟแรง SAK พุ่งต่อ 17% โบรกฯ ฟันธงปี 64-65 กำไรโตแกร่ง! ล่าสุดอยู่ที่ 9.60 บาท บวก 1.40 บาท หรือ 17.07% มูลค่าซื้อขาย 2.46 พันล้านบาท
น้องใหม่ไฟแรง SAK พุ่งต่อ 17% โบรกฯ ฟันธงปี 64-65 กำไรโตแกร่ง! ล่าสุดอยู่ที่ 9.60 บาท บวก 1.40 บาท หรือ 17.07% มูลค่าซื้อขาย 2.46 พันล้านบาท
9 ธ.ค. 2563

ผู้สื่อข่าวรายงานว่า ราคาหุ้น บริษัท ศักดิ์สยามลิสซิ่ง จำกัด (มหาชน) หรือ SAK ล่าสุด ณ เวลา 10.42 น. อยู่ที่ 9.60 บาท บวก 1.40 บาท หรือ 17.07% สูงสุดที่ 9.60 บาท ต่ำสุดที่ 8.40 บาท ด้วยมูลค่าซื้อขาย 2.46 พันล้านบาท

โดย บล.ฟินันเซีย ไซรัส ระบุในบทวิเคราะห์ SAK ให้บริการสินเชื่อส่วนบุคคลภายใต้การกำกับที่มีทะเบียนรถเป็นประกัน สินเชื่อส่วนบุคคลภายใต้การกำกับที่ไม่ใช่สินเชื่อที่มีทะเบียนรถเป็นประกัน ณ สิ้นงวดครึ่งปีแรกปี 2563 มีพอร์ตสินเชื่อ 6.1 พันล้านบาท มีสาขา 519 แห่งในภาคเหนือ ภาคตะวันออกเฉียงเหนือ ภาคกลาง และภาคตะวันตก บริษัทมีจุดเด่นในด้านการติดตามจัดเก็บหนี้ คุณภาพหนี้จึงอยู่เกณฑ์ดี NPL ratio ต่ำ ไม่เป็นภาระต่อการตั้งสำรองหนี้สูญ การเพิ่มทุน IPO ครั้งนี้จะเพิ่มศักยภาพในการขยายพอร์ตสินเชื่อ ลดต้นทุนทางการเงิน และเพิ่มแหล่งเงินทุนในอนาคต
ทั้งนี้คาดรายได้และกำไรปี 2563 ไม่โตเพราะถูกกระทบจากการปรับลดเพดานของสินเชื่อบางประเภท แต่กำไรจะเร่งขึ้นในปี 2564-2565 เพิ่มขึ้น 18% เมื่อเทียบจากปีก่อน และ 25% เมื่อเทียบจากปีก่อน ตามลำดับ ประเมินราคาเป้าหมายที่ 4.50 บาท  (FSS เป็นผู้จัดจำหน่ายและรับประกันการจำหน่ายหุ้นสามัญเพิ่มทุนหุ้น IPO ของ SAK)